

REFERAT DE APROBARE
  pentru Proiectul de hotărâre privind aprobarea unei facilități constând în decontarea contravalorii cheltuielilor de transport pentru naveta la și de la locul de muncă pentru personalul din cadrul aparatului de specialitate al Primarului Comunei Șoldanu
Luând act de:
· Cererea comună înregistrată la Primărie Comunei Șoldanu cu nr. 7419 din 05.12.2022, prin care funcționari publici cu domiciliul în afara localității solicită decontarea contravalorii cheltuielilor de transport pentru naveta la și de la locul de muncă;
· Necesitatea compensării creșterii cuantumului cheltuielilor cu deplasarea la și de la locul de muncă a angajaților Primăriei Comunei Șoldanu, din cauza creșterii prețurilor carburanților și eliminării discriminării personalului angajat în administrația publică locală comparativ cu toate celelalte categorii de bugetari de la nivel local.
Ținând cont de prevederile:
· art. 3 pct. 1, art. 4 pct. 2, art. 9 pct. 3 din Carta europeană a autonomiei locale, adoptată la Strasbourg la 15 octombrie 1985 și ratificată prin Legea nr. 199/1997:;
· art. 121 alin. (1) și (2) din Constituția României, republicată, aprobată prin Legea de revizuire a Constituției României nr. 429/2003;
· art. 7 alin. (2) din Codul civil al României, aprobat prin Legea nr.287/2009, republicată, modificată și completată;
· Legii nr. 24/2000 privind normele de tehnică legislativă pentru elaborarea actelor normative, rerepublicată, modificată și completată;
· art. 129 alin. (1), alin. (2) lit. b) și d), alin. (7) lit. n), art. 136 alin. (1), art. 155 alin. (1) lit. d), art. 211 din Ordonanța de urgență a Guvernului nr. 57/2019 privind Codul Administrativ. 
Luând în considerare prevederile:
· Legii nr. 273/2006 privind finanțele publice locale, cu modificările și completările ulterioare:
· art. 1 alin. (2) lit. a) - Dispozițiile prezentei legi se aplică în domeniul elaborării, aprobării, executării și raportării bugetelor locale ale comunelor, ...; 
· art. 2 alin. (1) pct. 39 - În înțelesul prezentei legi, termenii și expresiile de mai jos se definesc după cum urmează: instituții publice locale - denumirea generică, incluzând comunele, orașele, municipiile, sectoarele municipiului București, județele, municipiul București, instituțiile și serviciile publice din subordinea acestora, cu personalitate juridică, indiferent de modul de finanțare a activității acestora;
· art. 19 alin. (1) lit. a) - Bugetele locale și celelalte bugete prevăzute la art. 1 alin. (2) se aprobă astfel: bugetele locale, bugetele împrumuturilor externe și interne și bugetele fondurilor externe nerambursabile, de către consiliile locale ale comunelor, orașelor, municipiilor, sectoarelor, județelor și de Consiliul General al Municipiului București, după caz;
· art. 19 alin. (2) - pe parcursul exercițiului bugetar, autoritățile deliberative pot aproba rectificarea bugetelor prevăzute la alin. (1) lit. a) si b), in termen de 30 de zile de la data intrării in vigoare a legii de rectificare a bugetului de stat, precum si ca urmare a unor propuneri fundamentate ale ordonatorilor principali de credite. Rectificărilor bugetelor locale li se vor aplica aceleași proceduri ca si aprobării inițiale a acestora, cu excepția termenelor din calendarul bugetar;
· Hotărârii Guvernului nr. 714/2018 privind drepturile și obligațiile personalului autorităților și instituțiilor publice pe perioada delegării și detașării în altă localitate, precum și în cazul deplasării în interesul serviciului:
· art. 3. - (1) Aplicarea prevederilor prezentei hotărâri se realizează cu încadrarea în fondurile prevăzute cu această destinație în bugetele autorităților și instituțiilor publice, aprobate în condițiile legii.
   (2) Pentru punerea în aplicare a prevederilor prezentei hotărâri, ordonatorii principali de credite pot emite norme metodologice proprii.
· Hotărârii Guvernului nr. 569/2015 pentru aprobarea Normelor metodologice privind decontarea cheltuielilor pentru naveta la și de la locul de muncă a cadrelor didactice și a personalului didactic auxiliar din învățământul preuniversitar de stat:
· Art. 7. – (1) Decontarea abonamentelor/biletelor de transport emise de operatorii de transport auto și naval pentru cadrele didactice și pentru personalul didactic auxiliar se asigură la valoarea acestora.  
   (2) Decontarea abonamentelor emise de operatorii de transport feroviar public de călători se asigură la valoarea acestora, tren clasa a 2-a. Decontarea abonamentelor emise de operatorii de transport feroviar alternativ CFR se asigură la valoarea acestora, dar nu mai mult decât tarifele de deservire generală din transportul feroviar public de călători, tren clasa a 2-a.
   (3) Sunt acceptate la decont biletele emise zilnic de operatorii de transport numai în situațiile în care pe ruta respectivă nu se emit abonamente, atunci când beneficiarul utilizează mai multe mijloace de transport în comun sau când acesta are norma/postul în mai multe unități de învățământ din localități diferite.
   (4) Distanța pentru care se decontează abonamentul/biletul și care este înscrisă pe documentul justificativ este distanța dintre localitatea de domiciliu/reședință a beneficiarului și localitatea în care se află unitatea de învățământ.
   (5) Sunt interzise încheierea de contracte între unitatea de învățământ și operatorul de transport și, implicit, efectuarea de plăți direct de către unitatea de învățământ către operatorul de transport in comun.
   (6) Decontarea cheltuielilor cu efectuarea navetei se poate face pentru autoturismul/ambarcațiunea proprietate personala sau deținut/a legal cu orice titlu atunci când:
   a) pe ruta dintre localitatea de domiciliu/reședință si localitatea in care se afla situata unitatea de învățământ nu exista servicii de transport efectuate de operatorii de transport in comun sau programul acestora diferă semnificativ de orarul/programul unității de învățământ;
   b) pe ruta dintre localitatea de domiciliu/reședință si localitatea in care se afla situata unitatea de învățământ exista servicii de transport efectuate de operatorii de transport in comun, însă cadrul didactic, respectiv personalul didactic auxiliar optează pentru transportul cu autoturismul/ambarcațiunea proprietate personala sau deținut/a legal cu orice titlu.
   (7) Decontarea cheltuielilor cu efectuarea navetei pentru personalul care se deplasează cu autoturismul/ambarcațiunea proprietate personala sau deținut/a legal cu orice titlu, in cazurile prevăzute la alin. (6), se face la valoarea unui abonament pentru ruta respectiva sau pentru distante similare.   
   (8) Se interzice decontarea cheltuielilor cu efectuarea navetei cu autoturismul proprietate personala, pentru cadrele didactice si personalul didactic auxiliar, atunci când acestea au asigurate servicii de transport gratuit cu autovehiculele destinate transportului de persoane deținute/asigurate de către autoritățile administrației publice locale sau de către unitatea de învățământ, iar orarul mijloacelor de transport nu diferă cu mai mult de 2 ore de orarul/programul beneficiarului.
   (9) Documentele justificative prezentate de beneficiar lunar la decont, pentru luna precedenta, unității de învățământ sunt următoarele:

   a) abonamentele, emise de operatorii de transport auto/feroviar/naval in conformitate cu reglementările legale in vigoare, utilizate in luna precedenta;
   b) biletele emise de operatorii de transport auto/feroviar/naval in conformitate cu reglementările legale in vigoare, utilizate in luna precedenta, acceptate numai in cazurile prevăzute la art. 7 alin. (3);
   c) bonurile de achiziție a carburantului, pentru transportul efectuat cu autoturismul/ambarcațiunea proprietate personala sau deținut/a legal cu orice titlu, iar suma decontata se calculează potrivit prevederilor alin. (7). Valoarea bonurilor prezentate la decont trebuie sa fie cel puțin egala cu valoarea sumei decontate.
   (10) Unitățile de învățământ preuniversitar de stat au obligația efectuării plății abonamentelor/biletelor si contravalorii transportului efectuat cu autoturismul/ambarcațiunea proprietate personala sau deținută legal cu orice titlu, in luna următoare celei pentru care au fost prezentate documentele justificative. 
   (11) Unitățile de învățământ răspund de arhivarea si păstrarea documentelor justificative prezentate la decont.   
   (12) Decontarea cheltuielilor cu efectuarea navetei:
   a) se realizează proporțional cu perioada de activitate din cadrul unei luni calendaristice, pe baza pontajului lunar;
   b) nu se realizează pe perioada concediilor de odihna sau a suspendării contractelor individuale de munca ale beneficiarilor.
· Ordonanței de urgență a Guvernului nr. 57/2019 privind Codul Administrativ, cu modificările și completările ulterioare:
· art. 1 alin. (2) - Prezentul cod se completează cu Legea nr. 287/2009 privind Codul civil, republicata, cu modificările ulterioare, precum si cu alte reglementari de drept comun aplicabile in materie;
· art. 3 -  Autoritățile administrației publice locale sunt: consiliile locale, primarii si consiliile județene.
· art. 87 - (1) In cadrul politicii economice naționale, unitățile administrativ-teritoriale au dreptul la resurse financiare proprii, pe care autoritățile administrației publice locale le stabilesc, le administrează si le utilizează pentru exercitarea competentei si a atribuțiilor ce le revin, in condițiile legii.
   (2) Resursele financiare de care dispun autoritățile administrației publice locale trebuie sa fie corelate cu competenta si atribuțiile prevăzute de lege.
   (3) In scopul asigurării autonomiei locale, autoritățile deliberative ale administrației publice locale au dreptul sa instituie si sa perceapă impozite si taxe locale, sa aprobe bugetele locale ale unităților administrativ-teritoriale, in condițiile legii.
   (4) Stabilirea, constatarea, impunerea, inspecția fiscala, încasarea, urmărirea si executarea silita, precum si procedurile de administrare a creanțelor bugetare locale se realizează in condițiile legii.
   (5) Autoritățile administrației publice locale administrează sau, după caz, dispun de resursele financiare, precum si de bunurile proprietate publica sau privata ale unităților administrativ-teritoriale, in conformitate cu principiul autonomiei locale.
· art. 88 - Bugetele locale ale unităților/subdiviziunilor administrativ-teritoriale se elaborează, se aproba, se executa si se raportează in condițiile legii care reglementează finanțele publice locale. 
· art. 95 alin. (2) - Comunele si orașele sunt unități administrativ-teritoriale de baza.
· art. 96 - (1) Unitățile administrativ-teritoriale sunt persoane juridice de drept public, cu capacitate juridica deplina si patrimoniu propriu.
   (2) Unitățile administrativ-teritoriale, precum si subdiviziunile administrativ-teritoriale sunt subiecte juridice de drept fiscal, titulare ale codului de înregistrare fiscala si ale conturilor deschise la unitățile teritoriale de trezorerie, precum si la unitățile bancare.
   (3) Unitățile administrativ-teritoriale sunt titulare ale drepturilor si obligațiilor ce decurg din contractele privind administrarea bunurilor care aparțin domeniului public si privat in care acestea sunt parte, precum si din raporturile cu alte persoane fizice sau juridice, in condițiile legii.
   (4) Unitățile administrativ-teritoriale, in relațiile cu alte autorități si instituții publice, persoane fizice sau persoane juridice, pot utiliza posta electronica, ca instrument de comunicare oficiala.
   (5) Adresa oficiala de posta electronica a fiecărei unități administrativ-teritoriale se stabilește conform prevederilor legale in vigoare.
· art. 98 -  (1) Comuna este unitatea administrativ-teritoriala de baza care cuprinde populația rurala unita prin comunitate de interese si tradiții, alcătuita din unul sau mai multe sate, in funcție de condițiile economice, social-culturale, geografice si demografice. Prin organizarea comunei se asigura dezvoltarea economica, social-culturala si gospodăreasca a localităților rurale.
   (2) Comunele pot avea in componenta lor mai multe localități rurale denumite sate, care nu au personalitate juridica.
   (3) Satul in care își au sediul autoritățile administrației publice comunale este sat-reședință de comuna.
· art. 105 alin. (1) - Autonomia locala se exercita de către autoritățile administrației publice locale de la nivelul comunelor, orașelor, municipiilor si județelor. 
· art. 106 alin. (3) - Consiliile locale si primarii funcționează ca autorități ale administrației publice locale si rezolva treburile publice din comune, orașe si municipii, in condițiile legii.
· art. 129 alin. (1) – Consiliul local are inițiativă si hotărăște, in condițiile legii, in toate problemele de interes local, cu excepția celor care sunt date prin lege in competenta altor autorități ale administrației publice locale sau centrale.
· art. 129 alin. (12) - Consiliul local hotărăște acordarea unor sporuri si a altor facilitați, potrivit legii, personalului angajat in cadrul aparatului de specialitate al primarului si serviciilor publice de interes local.
· art. 133, alin. (1) - Consiliul local se întrunește in ședințe ordinare, cel puțin o data pe luna, la convocarea primarului.
· art. 138 alin. (14) - Președintele de ședință, împreună cu secretarul general al unității/subdiviziunii administrativ-teritoriale își asuma, prin semnătură, responsabilitatea veridicității celor consemnate.
· art. 139 alin. (5) - Votul deschis se exprima prin oricare din următoarele modalități:
   a) prin ridicarea mâinii;
   b) prin apel nominal, efectuat de președintele de ședință;
   c) electronic.
· art. 140 alin. (1) - După desfășurarea ședinței, hotărârile consiliului local se semnează de către președintele de ședință si se contrasemnează, pentru legalitate, de către secretarul general al unității/subdiviziunii administrativ-teritoriale.
· art. 139 alin. (3) lit. a) - Se adoptă cu majoritatea absoluta prevăzută la art. 5 lit. cc) a consilierilor locali in funcție următoarele hotărâri ale consiliului local: hotărârile privind bugetul local.
· art. 5, lit. cc) - In înțelesul prezentului cod, termenii si expresiile de mai jos au următoarele semnificații: majoritatea absoluta - primul număr natural strict mai mare decât jumătate din totalul membrilor in funcție ai organului colegial;
· art. 199 - (1) Comunicarea hotărârilor si dispozițiilor cu caracter individual către persoanele cărora li se adresează se face in cel mult 5 zile de la data comunicării oficiale către prefect.
   (2) Hotărârile si dispozițiile cu caracter individual produc efecte juridice de la data comunicării către persoanele cărora li se adresează.
· art. 240 - (1) - Primarul, președintele consiliului județean, respectiv președintele de ședință al consiliului local, după caz, prin semnare, investește cu formula de autoritate executarea actelor administrative emise sau adoptate in exercitarea atribuțiilor care ii revin potrivit legii.
   (2) Aprecierea necesitații si oportunitatea adoptării si emiterii actelor administrative aparține exclusiv autorităților deliberative, respectiv executive. Întocmirea rapoartelor sau a altor documente de fundamentare prevăzute de lege, contrasemnarea sau avizarea pentru legalitate si semnarea documentelor de fundamentare angajează răspunderea administrativa, civila sau penala, după caz, a semnatarilor, in cazul încălcării legii, in raport cu atribuțiile specifice.
   (3) Actele autorităților administrației publice locale angajează, in condițiile legii, răspunderea administrativa, civila sau penala, după caz, a funcționarilor publici si personalului contractual din aparatul de specialitate al primarului, respectiv al consiliului județean care, cu încălcarea prevederilor legale, fundamentează din punct de vedere tehnic si al legalității emiterea sau adoptarea lor sau contrasemnează ori avizează, după caz, pentru legalitate aceste acte.
   (4) In cazul in care printr-un act administrativ al autorităților administrației publice locale emis sau adoptat fără a fi fundamentat, contrasemnat sau avizat din punct de vedere tehnic sau al legalității s-au produs consecințe vătămătoare, este angajata răspunderea juridica a autorității executive sau autorității deliberative, după caz, in condițiile legii si ale prezentului cod.
· art. 243, alin. (1), lit. a) - (1) Secretarul general al unității/subdiviziunii administrativ-teritoriale îndeplinește, in condițiile legii, următoarele atribuții: avizează proiectele de hotărâri si contrasemnează pentru legalitate dispozițiile primarului, respectiv ale președintelui consiliului județean, hotărârile consiliului local, respectiv ale consiliului județean, după caz.
Față de elementele de drept și de fapt prezentate,
În temeiul Ordonanței de urgență a Guvernului nr. 57/2019 privind Codul Administrativ, cu modificările și completările ulterioare:
· art. 139 alin. (1) - în exercitarea atribuțiilor ce îi revin, consiliul local adoptă hotărâri, cu majoritate absolută sau simplă, după caz;
· art. 139 alin. (3) lit. a) - se adoptă cu majoritatea absolută prevăzută la art. 5 lit. cc) a consilierilor locali în funcție următoarele hotărâri ale consiliului local: hotărârile privind bugetul local;
· art. 196 alin. (1) lit. a) - în exercitarea atribuțiilor ce le revin, autoritățile administrației publice locale adoptă sau emit, după caz, acte administrative cu caracter normativ sau individual, după cum urmează: consiliul local și consiliul județean adoptă hotărâri,
s-a inițiat Proiectul înregistrat în registrul special de evidență a proiectelor de hotărâri ale Consiliului local al Comunei Șoldanu cu nr. 84 din 12.12.2022 privind aprobarea unei facilități constând în decontarea contravalorii cheltuielilor de transport pentru naveta la și de la locul de muncă pentru personalul din cadrul aparatului de specialitate al Primarului Comunei Șoldanu.
Considerând proiectul de hotărâre elaborat ca fiind necesar, legal și oportun, pe cale de consecință propun Consiliului Local al Comunei Șoldanu aprobarea acestuia în forma prezentată.

